宋上皇御断金凤钗・梁州
作者：郑延玉
朝代：元

paragraphs: 我便似箪瓢巷颜回暗宿，却浑如首阳山伯夷清斋。
我便似绝粮孔子居陈蔡。
饿杀我也口说珠玉，冻杀我也胸卷江淮。
昨日失仪在金殿，今日卖诗在长街。
见一个粗豪士，扯住个英才，我不合鬼擘口审问的明白。
我遇着庞居士与了二百青蚨，合着孟尝君养三千剑客，撞着赛元达列十二金钗。
我想来，不该。
情知这范丹，怎放来生债。
利又不见，本又不在。
干与别人救祸灾，好教我无语支划。